VEGA præsenterer
**VEGA inviterer igen til fantastisk 50’er-fest**
*Hele VEGA er igen i spil lørdag den 5.oktober, når det gamle Folkets Hus endnu en gang inviterer til kæmpe 50’er-fest med Big Band, rock’n’rollerne* iBeatophonics feat. Keld Heick og Johnny Stage, jazzet cocktail-lounge og svedige dansemoves.

VEGA følger nu op på kæmpesuccessen fra september sidste år, hvor 2.000 feststemte og udklædte mennesker skabte en fantastisk 50’er-fest, som det ikke er set i Danmark siden Folkets Hus’ oprindelige storhedstid.

50’er-festen var åbningsfesten ved Golden Days Festivalen om 50’erne, som var nomineret til iByen-prisen i kategorien årets begivenhed.

*”Vi har fået så mange positive tilbagemeldinger fra gæster, der var til 50’er-festen sidste år, og opfordringer om at gentage successen. Dette har vi med glæde taget til os og derfor arrangerer vi igen i år en kæmpe 50'er fest.* *Målet er at skabe årets fest for nydelige herrer og elegante kvinder med hang til balkort og gennemførte nostalgiske rammer”*
Lene Kristoffersen, Booker, VEGA

**Balkortet skal fyldes op**
Der bliver budt op til swingfest i Store VEGA med Big Band på scenen og plads til at lufte dansesko og klassiske trin, hvad enten man er til swing, jitterbug, lindy hop eller bare at danse tæt. I bedste American Bandstand-stil vil der blive afholdt dansekonkurrence i løbet af aftenen.

**Vild ungdom eller forførende elegantier**
Er man mere til vildskab, farlig ungdom og rullende hofter, kan man finde dette i Lille VEGA, hvor Beatophonics spiller kendte rock’n’roll-hits fra rockens begyndelse. Og som en bonus er VEGA stolte over endnu en gang at kunne præsentere legendariske Keld Heick og Johnny Stage, der sammen med Beatophonics vil være garant for en ægte 50’er feeling.

Hvis man føler mere for at lufte pencilskørtet og det skarpe jakkesæt, kan man nyde cocktailparty’et i den jazzede cocktail-lounge i bedste Mad Men-stil.

Det fulde program vil blive offentliggjort løbende med tilføjelser og eventuelle gæstesolister.

Se [fotos](http://vega.dk/fotogallerier/50er-fest-i-vega-del-1.html) fra 50’er festen i 2012 [HER](http://vega.dk/fotogallerier/50er-fest-i-vega-del-1.html) og [video-highlights](http://www.youtube.com/watch?v=DPpjtP4UDtk) fra festen HER.

OBS! Der er et begrænset antal Early Bird-billetter i salg allerede i dag (tirsdag) og i hele maj. Man sparer 50 kr. på billetten!

**Fakta om festen**
50’er-fest i VEGA
Lørdag den 5. oktober kl. 20.00 (dørene åbner kl. 19.00).
Hele VEGA, indgang via Store VEGA.
Enghavevej 40, 1674 Kbh. V

Early Bird-billetter sælges fra tirsdag den 30. april kl. 10.00 t.o.m. fredag den 31. Maj: 200 kr. + gebyr.
Early Bird billetlink: [http://bit.ly/12gMSab](http://bit.ly/12gMSab%22%20%5Ct%20%22_blank)

Normalbillet: 250 kr. + gebyr
Læs mere på – www.vega.dk

*For yderligere oplysninger kontakt venligst*
Bettina Balle, kommunikationsmedarbejder, VEGA
bb@vega.dk - 33 26 09 59